Akú dokovaciu stanicu kúpiť?
Toto je najväčšia dilema väčšiny užívateľov, ak však budete postupovať podľa návodu, ktorý sme vám uviedli vyššie, výber správnej dokovacej stanice by nemal byť problémom. V prvom rade sa rozhodnite, aké porty a konektory chcete mať a potom, či siahnete po špecifickom alebo univerzálnom doku. Myslite na to, že ak zvolíte špecifickú dokovaciu stanicu, po zmene notebooku už nemusí byť kompatibilná s vašim novým modelom. Ak siahnete po univerzálnej dokovacej stanici, ušetríte peniaze, pretože po zmene notebooku odpadá nutnosť výmeny stanice. Na druhej strane, univerzálny dok nemusí stopercentne fungovať s hocakým notebookom.
Dokovaciu stanicu ocení každý, kto chce mať na svojom notebooku k dispozícii viacero portov a konektorov. Obzvlášť ju ocenia grafici, fotografi, tvorcovia audio a video súborov či akéhokoľvek multimediálneho obsahu. Vhodná je taktiež pre milovníkov filmu, pretože vďaka doku si môžete k prenosnému počítaču pripojiť externý monitor s veľkým rozlíšením, čím sa zvýši váš filmový zážitok. Ak pracujete z domu a chcete mať k notebooku pripojenú externú myš, klávesnicu, slúchadlá, tlačiareň a ďalšie zariadenia, dokovacia stanica bude pre vás taktiež ideálnou voľbou.